rlitschk/wikidir huggingface dataset:
De Dreeenigkeits-Kark in Pjöngjang is en russ’sch-orthodoxe Kark in de Stadt Pjöngjang in Noordkorea. De Kark liggt an’t Över von’n Taedong. Se hett an’n 13. August 2006 apenmaakt. Bi de Konsekratschoon weren de Metropolit Kirill von Smolensk un Kwak Pom-gi‎ mit dorbi. De Plaan, en orthodoxe Kark to boon, is op Kim Jong-il sien Reis na Russland 2002 opkamen. To’n 5. Johrsdag hett ok Arzbischop Markus von Jegorjewsk 2011 de Kark besöcht. De Dreeenigkeits-Kark is een von man veer christliche Karken, de dat in Noordkorea gifft.
De Chilgol-Kark is en protestantsche Kark in de Stadt Pjöngjang in Noordkorea. De Kark is ut Backsteen un 1992 boot worrn. Binnen Pjöngjang liggt de Kark in de Naverschop Chilgol in’n Stadtdeel Mangyongdae. Dat is een von man veer christliche Karken, de dat in Noordkorea gifft. De Kark steiht an de sülve Steed, an de de presbytersche Kark stahn hett, de Kim Il-sung as Kind mit sien Moder Kang Ban-sok besöcht hett. Koordinaten:39° 2′ N, 125° 41′ O
De Bongsu-Kark is en protestantsche Kark in de Stadt Pjöngjang in Noordkorea. De Kark is in’n September 1988 boot worrn un hett dormaals so bi 500.000 Won köst. De Kark hett üm un bi 450 Plätz. Binnen Pjöngjang liggt de Kark in’n Stadtdeel Mangyongdae. Dat is een von man veer christliche Karken, de dat in Noordkorea gifft. Mit Hülp von de Presbyteriaansche Kark in Süüdkorea is de Kark von 2006 af an üm- un utboot worrn.
De Kreis Hadeln weer von 1885 bet 1932 en Landkreis in de prüüßsche Provinz Hannover mit Seet in Oterndörp in Hadeln. In’n Noorden leeg de Kreis an de Elv mit’n Kreis Süderdithmarschen in Sleswig-Holsteen op de anner Sied von de Elv. In’n Oosten dee de Kreis an’n Kreis Neehuus grenzen un in’n Süden un Süüdwesten an’n Kreis Leh. In’n Westen leeg dat Amt Ritzbüttel, dat to Hamborg tohören dee. De Kreis Hadeln is an’n 1. April 1885 ut dat Amt Oterndörp un de Stadt Oterndörp billt worrn. Dat Kreiskrankenhuus in Oterndörp bestünn siet 1914. Bi de Kreisreform 1932 is de Kreis denn mit den Kreis Neehuus to’n ne’en Landkreis Land Hadeln tohoopfaat worrn. 1. April 1885–1898: Alexander Sostmann 1898–September 1928: Friedrich Bayer September 1928–1. Oktober 1932: Hinnerk Willem Kopp (bet Januar 1929 kommissarsch) De Gemenen von’n Kreis Hadeln (Stand 1. Dezember 1910): Kreisen un Stadtkreisen in de ole prüüßsche Provinz Hannover (Stand 1905) Achem | Allefelle | Aschendörp | Auerk | Bentem | Bessenbrügge | Bleckede | Blomendal | Bremervöör | Borgdörp | Celle | Celle (Stadt) | Dannenbarg | Deefholt | Duderstadt | Eimbeck | Emden | Emden (Stadt) | Fambossel | Geestmünn | Gifhorn | Goslar | Göttingen
De Landkreis Land Hadeln weer von 1932 bet 1977 en Landkreis in de prüüßsche Provinz Hannover (von’n 1. November 1946 af an in Neddersassen) mit Seet in Oterndörp in’t Land Hadeln. In’n Noorden leeg de Landkreis an de Elv mit’n Kreis Süderdithmarschen in Sleswig-Holsteen op de anner Sied von de Elv. In’n Oosten dee de Kreis an’n Landkreis Stood grenzen un in’n Süden an’n Landkreis Bremervöör. In’n Süüdwesten leeg de Landkreis Wersermünn un in’n Westen de Stadt Cuxhoben. De Landkreis Land Hadeln is an’n 1. Oktober 1932 ut de enkelte Gemeen Olenwoold, de vörher in’n Kreis Leh weer, den Kreis Hadeln un den Kreis Neehuus billt worrn. Von’n Kreis Neehuus sünd de Gemenen Grootweurn, Hüll un Neeland utnahmen, de na’n Landkreis Stood wesselt. An’n 1. April 1937 is mit dat Groot-Hamborg-Gesett denn ok noch en groten Deel von dat Amt Ritzbüttel (utbenahmen de Stadt Cuxhoben) Deel von’n Landkreis worrn. Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Kreis Land Hadeln op Landkreis Land Hadeln ännert. Bi de Kreisreform to’n 1. August
„Ellerbruch“ wiest op düsse Siet. Dat Woort hett noch annere Bedüden: kiek dorför ünner Ellerbrook (Buxthu). Ellerbrook is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. Ellerbrook liggt an de Süüdkant von de Wingst an’n Rand na dat Moor hen. In’n Süüdwesten liggt de Balksee. De Naveröörd sünd Watermöhl, Dobrook un Wittenmoor in’n Noordoosten, Hemmoor un Westersood in’n Süüdoosten, Bröckelbeek un Varrel in’n Süden un Süderbusch, Bargkamp un Westerhamm in’n Noordwesten. Nadem de Familie von der Wense 1935/1936 ut Wens wegmüss, as de Wehrmacht dor den Truppenövungsplatz Bargen inricht hett, sünd se na Ellerbrook tagen un hebbt dor in’t Holt von de Wingst Forstweertschop bedreven. Ellerbrook is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. In Ellerbrook gifft dat en Denkmaal för de Fullenen ut de twee Weltkrieg’ (95 Soldaten ut’n Eersten Weltkrieg un 150 ut’n Tweten), för 31 Soldaten, de to’n groten Deel noch na Kriegsenn doodbleven un von annerwegens ümbeddt worrn sünd, un för 22 Soldaten, de bi en Exploschoon an’n 27. Mai 1945 bi dat Rümen von dat Munilager in dat Zementwark Hemmoor doodbleven sünd. Disse Ehrenhain liggt an
Kedenbrook is en Oort in de Gemeen Belen (Samtgemeen Land Hadeln) in’n Landkreis Cuxhoben, Neddersassen. Kedenbrook liggt in de Masch an dat linke Över von de Elv, so üm un bi fiev Kilometer af von’n Stroom. An Kedenbrook langs löppt de Haadler Kanaal. De Naveröörd sünd Bahrdörp un Belen in’n Noorden, Neehuus in’n Noordoosten, Westercaadwisch un Au in’n Süüdoosten, dat Noorderenn von Bülkau in’n Süden un Oosterbrook in’n Westen. Kedenbrook kummt 1404 toeerst in de Oorkunnen vör, as de Kapell en ne’e Klock kregen hett. Kedenbrook weer vör 1885 in’t Amt Oterndörp un na 1885 in’n Kreis Neehuus. 1932 is dat an’n Landkreis Land Hadeln kamen un 1977 denn an’n Landkreis Cuxhoben. In’n Düütschen Krieg 1866 is een Soldaat ut Kedenbrook fullen, in’n Eersten Weltkrieg sünd 20 Soldaten fullen oder vermisst un in’n Tweten 37. An’n 1. Juli 1972 is de Gemeen Kedenbrook Deel von de Gemeen Belen worrn. Kedenbrook is evangeelsch-luthersch präägt un billt mit de St.-Jürgen-Kark en egen Kaspel. De Kark is 1744 boot worrn. De Örgel mit I/P-Manual un 16 Registers hett Johann Georg Wilhelm Wilhelmy 1816 bet 1818 maakt un is 1959 von Alfred Führer un 2003 von Bartelt Immer restaureert worrn. För de Kathoolschen is
För vele Söögdeerter gifft dat en egen Naam op Platt. Un dormit een, de Hochdüütsch goot, man Platt nich so goot kennt, dat dann ok finnen deit, gifft dat hier de Naams op Hooch un op Platt. Düsse List is dor up anleggt, dat jedereen, de wat weten deit, siene Saken hier driest mit in de List rinschrifft! To'n Verglieken staht dor ok de Derternaams ut verwandte Spraken mit bi, sunnerlich vun so'n Spraken, de Infloot utöövt hefft up de Plattdüütsche Spraak, mag dat as Substraatspraak oder as Hoochspraak ween hebben. Unner Umstänn kann dat hölpen, wenn en plattdüütschen Naam nich bekannt is, sik an düsse „Verwandten“ to holen. Artikel: Apen (Open), Grootapen (Grootopen) Redirects: Aap, Aapkatt, Aope, Oop, Grootaap (Grootoop) Hoochdüütsch: Affen, Großaffen (Grossaffen) Wetenschopplich Naam: Simiiformes Plattdüütsch: Aap Aapkatt Aope Open (Plautdietsch) Ape (Singular / Äßtrupp, Patterbuorner Land), (Rödinghausen, Ravensberger Land, Lippe), (Stoanhiusen, Patterbuorner Land), (Englisch, Standardvarietät) Apen (Achterhooks, Hamborg, Hollsteen, Mönsterländsk, Veluws) Aapen (Westmönsterländsk) Nedderlannsch:Apen Noordfreesch: Aaben (Amrum, Föhr) Artikel: Boren Redirects: Baar, Boor, Ursidae Hoochdüütsch: Bären Wetenschopplich Naam: Ursidae Plattdüütsch: Boor Baere (Singular / Äßtrupp, Patterbuorner Land) Baier (Rödinghausen, Ravensberger Land) Bä-er (Stoanhiusen, Patterbuorner Land) Boa (Plautdietsch - international) Nedderlannsch: Beren Angelsassisch: Bera Artikel: Bevers Redirects:
Bahrdörp (hoochdüütsch Bahrdorf) is en Oort in de Gemeen Belen (Samtgemeen Land Hadeln) in’n Landkreis Cuxhoben, Neddersassen. Bahrdörp liggt in de Masch an dat linke Över von de Elv, so üm un bi twee Kilometer af von’n Stroom. An Bahrdörp langs löppt de Haadler Kanaal. De Naveröörd sünd Belen in’n Noordoosten, Neehuus mit Bülsdörp, Hollannerhoff un Buckhoff in’n Süüdoosten, Königswisch un Kedenbrook in’n Süden, dat Noorderenn von Oosterbrook in’n Süüdwesten un Mahrdörp, Nackenbüttel, Kochenbüttel un Oterndörp in’n Westen. Bahrdörp weer vör 1885 in’t Amt Oterndörp un na 1885 in’n Kreis Neehuus. 1932 is dat an’n Kreis Land Hadeln kamen un 1977 denn an’n Landkreis Cuxhoben. Bahrdörp is evangeelsch-luthersch präägt un höört to dat Kaspel von de Vitus-Kark in Belen. För de Kathoolschen is de Hillig-Krüüz-Kark in Oterndörp tostännig. In’n Süüdoosten von dat Dörp gifft dat en Windpark mit acht Windrääd. De Dörpstraat von Bahrdörp is in’n Noordwesten un Oosten bi Belen mit de Bundsstraat 73 verbunnen. Annere Straten na Bahrdörp gifft dat nich. De B 73 geiht in’n Westen na Oterndörp, Olenbrook un Cuxhoben un in’n Süüdoosten na Neehuus un Kumbarg. De nächste Bahnhoff is de Bahnhoff Oterndörp an de Nedderelvbahn. C. H. Jansen: Statistisches Handbuch des Königreichs Hannover. 1824,
Dit Woort hett noch annere Bedüden: kiek dorför ünner Oosterbrook (Landkreis Rodenborg). Oosterbrook is en Dörp un Gemeen in de Samtgemeen Land Hadeln in’n Landkreis Cuxhoben in Neddersassen. De Gemeen hett 474 Inwahners (Stand 31. Dezember 2022). To de Gemeen höört ok de Oort Ophusen mit to, de in’n Süüdoosten liggt. As Streekdörp warrt Oosterbrook in en Noorderenn un en Süderenn opdeelt. Oosterbrook liggt in de Masch an dat linke Över von de Elv. De Oort is so bi söss Kilometer von’n Stroom af. An de Oostgrenz von de Gemeen geiht de Haadler Kanaal langs. De Naveröörd sünd Bahrdörp (Gemeen Belen) in’n Noordwesten, Kedenbrook (Gemeen Belen) in’n Oosten, Bülkau (Gemeen Bülkau) in’n Süüdoosten, Helmworth in’n Süden, Heimhusen in’n Süüdwesten, Pehmworth, Neenkarken un Brüünhemm (Gemeen Neenkarken) in’n Westen un Oterndörp (Gemeen Oterndörp) in’n Noordwesten. De Oort kummt 1207 as Osterbrok toeerst in de Oorkunnen vör, as de Petrus-Kark von’n Bremer Arzbischop Hartwig II. an dat Breemsche Domkapittel schunken warrt. Oosterbrook hett fröher to dat egenstännige Land Hadeln tohöört un von 1852 af an denn to dat Amt Oterndörp. Na 1885 weer dat in’n Kreis Hadeln. 1932 is dat an’n Landkreis Land Hadeln kamen un 1977 denn an’n Landkreis Cuxhoben. In’n Eersten
För vele Spinnendeerter gifft dat en egen Naam op Platt. Un dormit een, de Hochdüütsch goot, man Platt nich so goot kennt, dat dann ok finnen deit, gifft dat hier de Naams op Hooch un op Platt. Düsse List is dor up anleggt, dat jedereen, de wat weten deit, siene Saken hier driest mit in de List rinschrifft! To'n Verglieken staht dor ok de Naams vun Spinnendeerter ut verwandte Spraken mit bi, sunnerlich vun so'n Spraken, de Infloot utöövt hefft up de Plattdüütsche Spraak, mag dat as Substraatspraak oder as Hoochspraak ween hebben. Unner Umstänn kann dat hölpen, wenn en plattdüütschen Naam nich bekannt is, sik an düsse „Verwandten“ to holen. Artikel: Mieten Redirects: Miet, Miete Hoochdüütsch: Milben Wetenschopplich Naam: Acari Plattdüütsch: Mieten Nedderlannsch: Acarina Artikel: Teken (Liddfööt) Redirects: Holtbuck, Täken, Teek, Teken, Hoochdüütsch: Zecken Wetenschopplich Naam: Plattdüütsch: Holtbuck (Ollenborger Mönsterland) Teek(e) Täken (Ollenborger Mönsterland) Nedderlannsch: Teken Afrikaans: Bosluis Artikel: Redirects: Schaopstäken Hoochdüütsch: Schafzecke Wetenschopplich Naam: Plattdüütsch: Schaopstäken Schaapsteken Schaapsteek Nedderlannsch: Noordfreesch: Sjepteg Artikel: Spinnendeerter Redirects: Arachnidae Hoochdüütsch: Spinnentiere Wetenschopplich Naam: Arachnidae Plattdüütsch: Spinnen Spinneköppe (Graafschop) Nedderlannsch: Spinachtigen Noordfreesch: Koonkern Artikel: Spinnen Redirects: Spinneköppe Hoochdüütsch: Webspinnen Wetenschopplich Naam: Plattdüütsch: Spinnen Spinneköppe (Graafschop) Nedderlannsch: Spinnen Afrikaans: Spinnekop Artikel: Redirects: Langbein, Schausterbuck
De Kreis Neehuus weer von 1885 bet 1932 en Landkreis in de prüüßsche Provinz Hannover mit Seet in Neehuus. In’n Noorden leeg de Kreis op en kort Enn an de Elv mit’n Kreis Süderdithmarschen in Sleswig-Holsteen op de anner Sied von de Elv. In’n Oosten dee de Kreis an’n Kreis Keden grenzen, in’n Süüdoosten an’n Kreis Stood un in’n Süden an’n Kreis Bremervöör un an’n Kreis Leh. In’n Westen leeg de Kreis Hadeln. De Kreis Neehuus is an’n 1. April 1885 ut dat Amt Neehuus un dat Amt Oosten billt worrn. Bi de Kreisreform 1932 is de Kreis denn mit den Kreis Hadeln to’n ne’en Landkreis Land Hadeln tohoopfaat worrn. Utnahmen weren de Gemenen Grootweurn, Hüll un Neeland, de na’n Landkreis Stood wesselt. 1. April 1885-1889: Friedrich von Loebell 1889: Waller (as Vertreder) 1889-1894: Ernst Schepp 1894-1905: Otto Heidborn 1905-1917: Georg Freiherr von Schröder 1917-Juni 1918: Eugen Naumann Juni 1918-1932: Erich Knöpfler De Gemenen von’n Kreis Neehuus (Stand 1. Dezember 1910): Kreisen un Stadtkreisen in de ole prüüßsche Provinz Hannover (Stand 1905) Achem | Allefelle | Aschendörp | Auerk | Bentem | Bessenbrügge | Bleckede | Blomendal | Bremervöör | Borgdörp | Celle | Celle (Stadt) | Dannenbarg | Deefholt
Voigtding is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. Voigtding besteiht ut de Hööv un lütten Dörper Bösenhörn, Caadwisch, Freenhoff, Harmsdaal, Hööftgroov, Klint, Neendiek, Oostercaadwisch, Oostermoor un Schinkel. Voigtding liggt in de Masch an dat linke Över von de Oost. De Naveröörd sünd Geversdörp, Marn un Neendiek in’n Noorden, Laak in’n Oosten, Öberndörp in’n Süüdoosten, Höden in’n Süüdwesten un Kumbarg in’n Westen. Voigtding weer vör 1885 in’t Amt Neehuus un na 1885 in’n Kreis Neehuus. 1932 is dat an’n Landkreis Land Hadeln kamen un 1977 denn an’n Landkreis Cuxhoben. In’n Eersten Weltkrieg sünd ölven Soldaten ut Voigtding fullen oder vermisst. An’n 1. Juni 1970 is de Gemeen Voigtding Deel von de Gemeen Wingst worrn. Voigtding is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. En Denkmaal för de Fullenen ut Voigtding ut de twee Weltkrieg’ steiht in Kumbarg bi de Kark. De Dörpstraat von Voigtding geiht in’n Noordwesten na Kumbarg un dor denn an de Bundsstraat 73 ran. In’n Süüdoosten geiht se an de Kreisstraat 24 ran un denn in’n Süden wieder na Oostercaadwisch. De K 24 föhrt in’n Oosten na
De Kreis Zeven weer von 1885 bet 1932 en Landkreis in de prüüßsche Provinz Hannover mit Seet in Zeven. In’n Noorden legen de Kreisen Bremervöör un Stood. In’n Oosten dee de Kreis an’n Kreis Horborg grenzen, in’n Süden an’n Kreis Rodenborg un in’n Süüdwesten an’n Kreis Veern. In’n Westen leeg de Kreis Oosterholt. De Kreis Zeven is an’n 1. April 1885 ut dat Amt Zeven billt worrn. Bi de Kreisreform 1932 is de Kreis denn mit den Kreis Bremervöör to’n ne’en Landkreis Bremervöör tohoopfaat worrn. Dat Wapen wiest baven vörn op roden Grund twee sülvern Slötels, de krüüzt sünd. Baven achtern wiest dat op gollen Grund den Hilligen Vitus. Ünnen is en witt Peerd op roden Grund to sehn. De Slötels staht as Symbool för dat Arzstift Bremen (Bremer Slötels) un Vitus is de Schuulhillige von de Kark in Zeven. Dat witte Peerd kummt ut dat Wapen von de Provinz Hannover (Neddersassenpeerd). 1885–1887: Gustav von Wick 1887–1895: Bernhard Hüger 1895–1900: Ludwig Lessing 1900–1930: Carl von Hammerstein-Gesmold 1930–1932: Ludwig Hamann De Gemenen von’n Kreis Zeven (Stand 1. Dezember 1910): Kreisen un Stadtkreisen in de ole prüüßsche Provinz Hannover (Stand 1905) Achem | Allefelle | Aschendörp | Auerk | Bentem | Bessenbrügge
De Däänmark-Rundfohrt (däänsch: Post Danmark Rundt) is en Radrennen, dat jedes Johr in' August in Däänmark utdragen wurrd. Dat hörrt to de UCI Europe Tour un is in de Kategorie 2. HC inordnet. 2010 hebbt 15 Rennställe mit jeweils 8 Fohrers an de Rundfohrt deelnommen. Wegen de flach Landschap vun Däänmark is dit Deelstreckenrennen en Domään vun de Sprinter un Tietfohrer. Neben dat Gesamtklassement gifft dat ok en Mannschapswettbewarf, dorto noch de Bargwertung, dat Klassement vun de jung Fohrers un vun de de an meesten angriepen. Dat Rennen wurr 1984 to'n eersten Mal utdragen. Nah en söbenjohrig Ünnerbreeken wurrd dat siet 1995 weer dörführt. Rekordwinner sünd Kim Andersen un Jakob Fuglsang, de bi de Rundfohrt dreemal winnen kunnen, Fuglsang wunn de Rundfohrt 2010 to'n darten Mal in Folg. Offiziell Websteed (däänsch)
Ophusen betekent Ophusen, Oort in de Gemeen Oosterbrook in’n Landkreis Cuxhoben, Neddersassen, Ophusen, fröheren Meyerhoff bi Breklum in’n Kreis Noordfreesland, Sleswig-Holsteen. Kiek ok bi: Uphusen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ernst Söhl (Schrieversnaam Geerd Hadeler un Gerd de Imker, hoochdüütsch Ernst Söhle; * 23. Februar 1901 in Oosterbrook; † 9. März 1990 in Helmworth) weer en plattdüütschen Schriever. Söhl is 1901 in Oosterbrook boren. He hett ünner de Schrieversnaams Geerd Hadeler un Gerd de Imker twee plattdüütsche Böker mit Geschichten ut de Imkeree rutbröcht. En Vertellers ut’n Imkerleben. Sülvsverlag, Helmworth 1955 Vertellers ut de Tied vör veertig Johr. Freudenthal-Sellschop, Rodenborg 1963 Ernst Söhl in de Datenbank Die niederdeutsche Literatur (hoogdüütsch)
Dat Amt Oterndörp weer en Verwaltungsrebeed in Bremen-Veern un in dat Königriek Hannover mit Seet in Oterndörp binnen de Landdrostie Stood. Dor hebbt groff de hüdige Samtgemeen Land Hadeln un de oosten Delen von de hüdige Stadtgemeen Cuxhoben tohöört. Dat Leid över dat Amt harr bet 1867 en Amtmann. In de Prüßentied na 1867 hett de eerste Beamte Amtshauptmann heten. Dat Amt weer en reine Domanialverwaltung, de Justiz weer egenstännig organiseert. Dat Amt Oterndörp is bi de Verwaltungs- un Justizreform an’n 1. Oktober 1852 ut dat ole sülvstännige Land Hadeln ahn de Stadt Oterndörp billt worrn. Hadeln weer in twee Stänn indeelt. De eerste Stand (Hoogland mit besünners goden Maschbodden) bestünn ut de söven Kaspels Olenbrook, de Worth, de Lee, Neenkarken, Oosterbrook un dat Oosterenn un Westerenn von Oterndörp. De twete Stand (Siedland mit deelwies Masch- un deelwies Moorbodden) weren de fiev Kaspels Ooster- un Wester-Helmworth, Godshem, Steenau un Wannen. Dat Amt weer tohoop mit de Stadt Oterndörp 326 km² groot. As Gericht för dat Amt is to’n 1. Oktober 1852 dat Amtsgericht Oterndörp inricht worrn. Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n
De Kreis Leh weer von 1885 bet 1932 en Landkreis in de prüüßsche Provinz Hannover mit Seet in Leh. In’n Noorden dee de Kreis an de Stadt Cuxhoben grenzen un in’n Noordoosten an’n Kreis Hadeln. In’n Süüdoosten dee de Kreis op en Enn an’n Kreis Neehuus an’n Kreis Bremervöör stöten. In’n Süden weer de Kreis Geestmünn. In’n Westen leeg de Kreis an de Werser un op dat annere Över von de Werser weer dat Amt Butjadingen in dat Land Ollnborg. De Kreis Leh is an’n 1. April 1885 ut dat Amt Dorum un den Deel von dat Amt Leh billt worrn, de in’n Noorden von de Geest leeg. De Rest von dat Amt Leh keem an’n Kreis Geestmünn. An’n 1. April 1920 is de Stadtkreis Leh ut’n Kreis rutnahmen un sülvsstännig worrn. Bi de Kreisreform 1932 is de Kreis denn mit den Kreis Geestmünn to’n ne’en Landkreis Wersermünn tohoopfaat worrn. 1885-1917: Eduard Rudolf Johann Geiger 1918-1932: Theodor Pieschel * nu ahn de Stadt Leh De Gemenen von’n Kreis Leh (Stand 1. Dezember 1910): Kreisen un Stadtkreisen in de ole prüüßsche Provinz Hannover (Stand 1905) Achem | Allefelle | Aschendörp | Auerk | Bentem | Bessenbrügge | Bleckede | Blomendal |
De Kreis Geestmünn weer von 1885 bet 1932 en Landkreis in de prüüßsche Provinz Hannover mit Seet in Geestmünn. In’n Noorden dee de Kreis an’n Kreis Leh grenzen un in’n Oosten an’n Kreis Bremervöör. In’n Süüdoosten weer de Kreis Oosterholt un in’n Süüdwesten de Kreis Blomendal. In’n Westen leeg de Kreis an de Werser un op dat annere Över von de Werser weer dat Amt Braak in dat Land Ollnborg. Mit dat Landwöörden dee dat Amt Braak ok mit en Stück op dat rechte Över von de Werser recken. In’n Noordwesten von’n Kreis Geestmünn weer de Stadt Bremerhoben. De Kreis Geestmünn is an’n 1. April 1885 ut dat Amt Hagen un den Deel von dat Amt Leh billt worrn, de in’n Süden von de Geest leeg. De Rest von dat Amt Leh keem an’n Kreis Leh. 1913 hett Geestmünn de Stadtrechten kregen un hett denn en egen Stadtkreis kregen, de ut’n Landkreis rutnahmen worrn is. Wulsdörp is 1920 von’n Kreis Geestmünn an de Stadt Geestmünn afgeven worrn un Schippdörperdamm 1927 an de Stadt Wersermünn. Bi de Kreisreform 1932 is de Kreis denn mit den Kreis Leh to’n ne’en Landkreis Wersermünn tohoopfaat worrn. 1. April 1885-1891: Georg Friedrich Ludwig Brandt 1891-1910:
(Johann Ludwig) Heinrich (Julius) Schliemann (* 6. Januar 1822 in Niebukow; † 26. Dezember 1890 in Neapel) weer en düütsch Koopmann un Pionier vun de Feldarchäologie. As eerst Forscher hett he Utgraven in dat lüttasiaatsch Hisarlık dörführt un funn de vun hüm un tovör vun anner Forschers vermoot Ruinen un dat bronzetietlich Troja. Heinrich Schliemann. Mehr Biller, Videos oder Audiodateien to’t Thema gifft dat bi Wikimedia Commons.
Disse Artikel is man blots en Stubben. Du kannst Wikipedia helpen un em verbetern. Philipp Kirkorov (* 30. April 1967 in Varna, Bulgarien) is en russ’sch Singer, Komponist un Musikproduzent vun bulgaarsch Afstammen. Philipp Kirkorov hett Russland all 1995 bi den Eurovision Song Contest vertreden, keem aber mit dat Leed Колыбельная для вулкана (Kolybelnaya dlya vulkana; op platt so veel as Slaapleed för’n Vulkan) blots up den 17. Platz. Kirkorow kreeg regelmatig mediale Upmarksomkeit dör sien skandalöös Uptreeden. He is Vader van twee Kinner. Philipp Kirkorov. Mehr Biller, Videos oder Audiodateien to’t Thema gifft dat bi Wikimedia Commons. Offizielle Websteed Philipp Kirkorov in de Internet Movie Database (engelsch)
Sixtus I. († um 125) (lat.-griechisch Xystus) weer etwa van 115 bit to sien Dood Bischop vun Rom un wurrd as Preester un Merteler betekent. Biografisch Daten vun hüm sünd nich överleefert. He gellt as Römer un wurrd eerstmals in de Papstlist vun den Irenäus vun Lyon erwähnt. De kathoolsch Gedenkdag vun den Sixtus is de 3. April. Gröttere Verehrung as Hilliger kreeg all fröh de Merteler Sixtus II. Sien Name bedüüd: S(e)xtus = de Sösste (latien.) bzw. Xystos = de Glattmakt (greeksch). Sixtus I.. Mehr Biller, Videos oder Audiodateien to’t Thema gifft dat bi Wikimedia Commons. [http://www.documentacatholicaomnia.eu/01_01_0115-0125-_Sixtus_I,_Sanctus.html Gesamtwerk von Migne Patrologia Latina mit Inholtsverteken DNB-Katalog
Gilbert Scodeller (* 10. Juni 1931 in Saint-Laurent-Blangy; † 13. April 1989 in Arras) weer en franzöösch Profi-Radrennfohrer. He weer Profi van 1951 bit 1961. All in sien tweet Profi-Jahr kunn he dat Rennen Paris-Valenciennes för sück entscheeden. Dissen Sieg hett he 1854 noch mal schafft un kunn in dat Johr ok noch Paris–Tours winnen. Bi de Tour de France is he van 1954 bit 1956 antreden, kunn dat Rennen aber nie to’n Enn’ bringen. 1952 Paris-Valenciennes 1953 een Deelstreck Tour de la Manche Platz 2 Grand Prix de Fourmies Platz 3 Tour de Picardie 1954 Paris–Tours een Deelstreck Tour de Champagne Paris-Valenciennes 1955 Platz 2 Paris–Brüssel 1956 Platz 3 Grand Prix d'Isbergues Platz 3 Paris-Valenciennes 1957 Platz 2 Paris-Valenciennes 1958 Tour de l'Ouest 1960 Circuit de la Vienne 1961 Platz 3 Circuit de l'Indre Gilbert Scodeller in de Datenbank vun Radsportseiten.net